промишлеността на Съюза, характеризиращо се със спад на маржовете на печалбата, които в периода от 2015 г. до 30 септември 2018 г. са спаднали наполовина, както и със загуба на пазарен дял от 5 процентни пункта за същия период. Това влошаване е съвпаднало с увеличения обем на вноса от КНР и Египет и със спад на средната цена на този внос с 13,5 %, която в периода от 1 октомври 2017 г. до 30 септември 2018 г. значително е подбивала цените на промишлеността на Съюза — според данните в жалбата с 37 % в случая на КНР и с 26 % в случая на Египет.
 (15)
 Освен това Комисията прецени дали претърпяната вреда е била трудно поправима. Като се има предвид, че най-значимите ползватели на големи количества ТСВ прилагат продължителни процедури за сертифициране на своите доставчици, след като тези ползватели преминат към доставчици от Китай или Египет, е малко вероятно в краткосрочен или дори средносрочен план да се върнат към производители от Съюза. Тази опасност от трайна загуба на пазарен дял или намаляване на доходите представлява вреда, която е трудно поправима. Освен това, както се посочва във второто искане за въвеждане на регистрационен режим, съществува явен риск, че ако не бъдат предприети действия, евентуално наложените през 2020 г. мерки биха се оказали в значителна степен неефективни по отношение на търсенето на пазара през същата година.
 (16)
 Един производител износител, един ползвател и Китайската търговска камара за внос и износ на продукти на леката промишленост и на занаятчийски продукти („CCCLA“) заявиха, че няма вероятност въпросният внос значително да намали коригиращия ефект на окончателното мито, тъй като средната единична цена на вноса е нараснала през 2019 г. спрямо стойността от 2018 г.
 (17)
 По данни на Евростат обаче, коригирани в съответствие с методологията, обяснена в съображения 21—24 по-долу, Комисията установи, че средната единична цена на ТСВ от КНР и Египет е спаднала от 1,78 EUR/kg през 2015 г. на 1,54 EUR/kg през разследвания период в рамките на настоящото разследване (от 1 януари до 31 декември 2018 г.) („разследвания период“). След започването на разследването, в периода от края на февруари 2019 г. до септември 2019 г. единичната цена се е увеличила на 1,57 EUR/kg, която стойност обаче все още е по-ниска от средната единична цена през 2015 г., 2016 г. или 2017 г. и значително под установената в жалбата невредоносна цена. Посочените страни не обясниха защо, предвид съдържащите се в жалбата доказателства, това увеличение на единичната цена ще премахне вероятността въпросният внос значително да намали коригиращия ефект на окончателното мито. Поради това твърдението беше отхвърлено.
 3.3. Мащабен внос в относително кратък период от време
 (18)
 В искането за въвеждане на регистрационен режим жалбоподателят е използвал статистически данни на Евростат за вноса, за да покаже мащаба на вноса от КНР и Египет и промените във времето на средната цена на този внос.
 (19)
 Един производител износител, един ползвател и CCCLA заявиха, че в искането не са предоставени достатъчно доказателства, както се изисква в член 24, параграф 5 от основния регламент, тъй като неправилно са